આ ઉપરોક્ત ત્રણ સિદ્ધાંતો સાથે આપણે એક સુગ્રથિત સમાજની રચના કરી શકીએ. ભારતીય વિચારધારાનો પ્રચાર કરવા આડે રહેલી સમસ્યાઓને એક વખત આપણી સમજી લઈએ તો તે રજૂ કરવાનું સરળ બની રહેશે. આ કવાયત માટે ઉમદા બ્રાન્ડ એમ્બેસેડર્સની જરૂર છે. આ તરફ હું અમેરિકામાં હિન્દુ વિદ્યાર્થી પરિષદની ૫૦ શાખા સાથે કામ કરી રહ્યો છું. તેની પાછળનો આશય શ્રેષ્ઠ વિદ્યાર્થીઓને એકત્ર કરીને તેમને શું રજૂઆત કરવી, કેવી રીતે રજૂઆત કરવી અને કઈ રજૂઆત ન કરવી તે શીખવવાનો છે. હું તેમના સૌથી ગંભીર પ્રશ્નો સાંભળું છું, એ પ્રશ્નો જે તેમને પરિસ્થિતિનો સામનો કરતાં મુંઝવે છે અને એ પ્રશ્નોના જવાબ આપવા પ્રયાસ કરું છું જેના જવાબ તેમને તેમનાં માતા-પિતા અને શિક્ષકો પાસેથી નથી મળતા. આવા પ્રશ્નો કોઈપણ દ્વારા પૂછવામાં આવી શકે અને હું તેના જવાબ આપવા તૈયાર છું.